Gandia presenta els Premis Literaris del 2023 a Barcelona
10 noviembre 2023

## Gandia presenta els Premis Literaris del 2023 a Barcelona10 noviembre 2023Última actualización: 10 noviembre 2023

![](../gestion/img/2d5815a3a3910722ef9d8828364c2fb2b442ffc77bcd51883802717b9d10fa9c.jpeg)  
  

La regidora de l'IMAB, **Balbina Sendra**, acompanyada pel director d'aquesta institució, Toni Ordiñana, va participar ahir en la presentació dels Premis Literaris Ciutat de Gandia del 2023, un acte celebrat a la Llibreria Laie a Barcelona i organitzat per l'Editorial 62 del Grupo Planeta, editora dels guardons.

Els autors Eduard Olesti i Laia Fàbregas han donat a conéixer les obres premiades "Un cowboy crepuscular" i "El silenci dels astronautes" davant dels mitjans de comunicació.  
Durant la trobada, es va destacar l'essència dels premis i han destacat la trajectòria i el vincle amb l'Ajuntament.

Finalitzat l'acte, Sendra ha incidit que aquesta presentació "_posa de manifest la capacitat literària i dels clàssics de la nostra ciutat i reafirma la nostra aposta com a govern per aquests premis i per la Tardor Literària_" i ha mostrat la seua satisfacció per l'acolliment de l'Editorial, els autors i els mitjans de comunicació.

Sobre les obres premiades  
**\- XLV Premi Joanot Martorell de narrativa:** '_El silenci dels astronautes_' és una novel·la realista, contemporània, de caràcter intimista i social, amb molta sensibilitat i escrita amb un estil aparentment senzill però carregat de significació: la història de dues vides recloses a presons invisibles.

**\- LXI Premi Ausiàs March de poesia:** D'_Un cowboy crepuscular_' el jurat va destacar a força imaginativa dels poemes, el to vindicatiu del conjunt i la potència d'una veu poètica que no s'encalla en allò que és privatiu d'un individu aïllat, sinó que assumeix a plena consciència una alta càrrega generacional.